दुनिया की सबसे बड़ी मानव निर्मित त्रासदी

Fri, 03 Dec 2021 09:24:06 +0000

2 दिसंबर 1984 की रात तक भोपाल में सब सामान्य था। लोग आराम से खाना खाकर सोने की तैयारी में थे, तो कुछ सो भी चुके थे। लेकिन तभी रात 12 बजे उनको अचानक खांसी, आँखों में तेज जलन, शरीर में ऐंठन और मुँह से झाग गिरना शुरू हो गया। उनमें जो सो रहे थे उनकी साँस अचानक बंद होने लगी थी। पूरे शहर में एकदम से अफरा-तफरी और भाग-दौड़ मचने लगी थी। लोग बिना कुछ सोचे-समझे बस हमीदिया और जेपी हॉस्पिटल की ओर भागे जा रहे थे। हमीदिया अस्पताल में रात 2 बजे तक लगभग 4 हजार लोग पहुँच चुके थे, कुछ ही देर में अस्पतालों में बेड पूरे भर चुके थे । हालात इतने नाजुक थे कि कुछ ही घण्टों में 3 हजार से अधिक लोगों ने दम तोड़ दिया था ।